Ludfordi lade

Ludfordi lade on siluri ladestu Ludlow' ladestiku globaalne kronostratigraafiline üksus (lade). See on nimetatud Shropshire'is asuva Ludfordi küla järgi.Siluri stratigraafia Lademele panid 1980. aastal nime Charles H. Holland, James D. Lawson, Victor G. Walmsley ja Dennis E. White.Charles H. Holland, James D. Lawson, Victor G. Walmsley & Dennis E. White: Ludlow Stages. Lethaia. 13: 268, Oslo 1980, ISSN 0024-1164

Lademe alumist piiri märgib graptoliitide Saetograptus leintwardinensis leintwardinensis ilmumine Sunnyhilli kivimurrus Ludlow' lähistel, lisaks brahhiopoodide Kirkidium knightii ja Strophonella euglypha ning mitmete koralliliikide kadumine või haruldaseks muutumine. Täpsemalt määratleb seda aga Homeri lademesse kuuluva Upper Bringewoodi kihistu sõlmjate lubjakivide asendumine Ludfordi lademesse kuuluvate litoloogiliselt sarnaste, ent kivististe koosseisult erinevate Lower Lentwardine'i kihistu kivimitega viimase alampiiri moodustava õhukeses kildakihis. Lademe ülempiiri märgib graptoliitide Neocolonograptus parultimus ilmumine Požáry kivimurdu viiva raudtee rajamisel tekkinud paljandis.GSSP Table - Paleozoic Era 

Ludfordi lade lasub Gorsti lademel ja see lamab Přidoli ladestiku all, mille lademeteks jaotamisel puudub üksmeel. Lademe vanus on 421,3–418,7 miljonit aastat. Eestis vastavad sellele Kuressaare lade ja Paadla lademe noorim osa.

Ludfordi lademe moodustamise ajal leidis aset kliima jahenemisest ja ookeanide veetaseme langusest tingitud Lau väljasuremine. Samas tõi see sündmus kaasa stromaliitide arvukuse kiire kasvu, mis oli tingitud mikroorganismidest toituvate olendite kadumisest.M. Calner, "A Late Silurian extinction event and anachronistic period" Geology 33, pp. 305–308 Sündmusele vastab Eke kihtide moodustumine Gotlandi saarel.Loydell, D.K. (2007). "Early Silurian positive d13C excursions and their relationship to glaciations, sea-level changes and extinction events". Geol. J. 42 (5): 531–546. Väljasuremine oli massiline, ja kuigi enamik liike, mis sündmuse tagajärjel kadusid, ilmusid (tõenäoliselt refuugiumtes säilinuna)Jeppsson, L. (1998). "Silurian oceanic events: summary of general characteristics". In Landing, E.; Johnson, M.E. (eds.). Silurian Cycles: Linkages of Dynamic Stratigraphy with Atmospheric, Oceanic and Tectonic Changes. James Hall Centennial Volume. New York State Museum Bulletin. 491. lk 239–257. hiljem taas setetesse, olid nende suhe ja eksisteeriv ökosüsteem drastiliselt muutunud.Jeppsson, Lennart; Aldridge, Richard J. (2000-11-01). "Ludlow (late Silurian) oceanic episodes and events". Journal of the Geological Society. 157 (6): 1137. Bibcode:2000JGSoc.157.1137J. doi:10.1144/jgs.157.6.1137

 Viited 

Kategooria:Siluri lademed